hu hu sk hu hu en en nb en nl en en en fr hu hu hu hu hu en hu hu de hu en en kn pl en hu hu hu hu hu en hu hu en hu hu en hu hu en hu hu hu en hu hu hu hu en hu hu hu hu en hu hu en hu hu en hu hu hu en hu en hu de ru de hu hu hu hu hu hu hu hu hu en hu hu hu ca hu hu hu hu hu hu hu hu hu hu hu de en ca lt hu en hu ceb hu en eo hu fr hu hu hu hu hu hu hu en hu hu hu hu hu hu hu en hu hu hu hu hu hu en hu hu
8 tévedés a Code 0 vitorlával kapcsolatban - Quantum Sails Magyarország - quantumsails.hu
A Code 0 egy hátszeles vitorla, amit csak a versenyhajók használnak, nem? Hát nem!
A Code 0 nagyon drága és felhúzni, lehúzni, kezelni is nehéz, ugye? A válasz megint csak nem!
Cikkünkben igyekszünk most eloszlatni a Code 0 körüli mítoszokat és tévedéseket, elmagyarázzuk, hogy miért kell minden hajósnak pont ez a vitorla a repertoárjába! 🙂
A Code 0 mindössze 20 éves múltra visszatekintő, viszonylag új típusú vitorla, a Volvo Ocean Race szülötte, bár akkor a versenyt még „Whitbread Around The World”-nek hívták. Vannak  tulajdonságai, amelyek alkalmassá teszik a cirkálásra, de alapvetően a bőszeles vitorlák közé soroljuk. Van olyan típusa, amit erős spinnaker anyagból készítenek, de van olyan is, amit kimondottan erre a célra kifejlesztett laminátumból. Miután sokan nem tudják  hogyan nevezzék ezt a vitorlatípust, gyakran le-gennakerezik. Mindenesetre van egy csomó dolog, amit azt hiszünk, hogy tudunk a Code 0-val kapcsolatban, de sok ezek közül nem igaz, vagy legalább is nem minden esetben.
Ezeket igyekeztünk most számba venni:
1.            A Code 0 a Gennaker másik neve. – Nem feltétlenül!
Nem feltétlenül. A gennaker egy gyűjtőnév ami magába foglalja a Code 0-t, a raumos spinnakert és a screechert is. A gennaker inkább egy általános kifejezés a aszimmetrikus hátszeles vitorlákra.
2.            A Screecher és a Code 0 egy és ugyanaz. – Hát ez sem igaz!
3.            A Code 0 kizárólag versenyvitorla. – Ez az állítás sem állja meg a helyét!
Tény, hogy a versenyeken, gyenge szélben egy Code 0 felhúzása jelentős előnyhöz juttathat minket, a túravitorlázók is egyre többen használják ezt a vitorlát. Miért? Mert könnyű kezelni és igazán sokrétűen alkalmazható. Ha kevesen vannak a hajón, esetleg kezdő a legénység, a spinakker és spinakker baum  kezelése komplikált lehet, míg a betekerhető Code 0 változatos viszonyok között is egyszerűen használható minden hétvégi vitorlástúrán. A Quantum Sails csapata azt tapasztalta, hogy a Code 0 igen hamar a túrázók legkedveltebb vitorlájává vált minden hajón.
4.            Egyik Code 0 ugyanolyan, mint a másik. – Nem ám!
Míg az egytestű versenyhajókon használt Code 0 mérete általában korlátozott, mert a vitorla félmagasságban mért maximális szélessége csak 75%-a lehet az az alsó élnek, a hátsó él pedig az első él 95%-a, addig a túrahajókra és a többtestű hajókra készített vitorlák lehetnek ennél jóval nagyobbak, teltebbek de akár laposabbak is. A Quantum Sails verseny Code 0 vitorlái általában a Contender ZL Aramid laminátumból, míg a túrahajókon ugyanennek az anyagnak a poliészter szálakat tartalmazó változatából, vagy egy vastag spinnaker anyagból készülnek. Ezen kívül is vannak még anyag alternatívák, de a fentiek a leggyakrabban használt típusok.
A legfontosabb kérdés, amit hajótulajdonosként fel kell tenni magunknak, az az, hogy mit várunk el az új vitorlától? A versenyzés vagy a túrázás a fontosabb? Kis-szeles élesebb menetekhez használnánk inkább, vagy raumos rohanásban? A válaszok segíthetnek eldönteni, pontosan milyen alakú és anyagú vitorlára van szükségünk.
5.            A Code 0 kizárólag hátszélben használható vitorla – Nem és nem!
A Code 0 a bőszeles vitorlák közé tartozik versenyzés szempontjából,  ezért is vannak méretbeli korlátozásai, de nem igazi hátszeles vitorla, mert hátszélben az ember spinakkert vagy aszimmetrikus spinakkert húz. Ugyan szélerősségtől is függ, de a fock és a spinakker optimális használati szöge között még elég sok hely van e vitorlatípus számára, főleg ha nem rendelkezünk egy 155%-os génuával. Ha már 5°-ot ejtettünk az ideális negyedszeles menetünkből, akár húzhatunk  Code 0-t is.
Gyenge szélben egy hosszabb hátsó élű, alacsonyabb hátsó sarokkal rendelkező Code 0 úgy behúzható éles menetre hogy a hátsó élet nem zárjuk be. Ha a vitorlánknak magasabban van a hátsó sarka, hátrébb tehetjük a behúzópontját, így bőszelesebb a vitorla és az erősebb szelet is kibírja. Ideális helyeztben a Quantum Sails mindenkinek két Code 0-t ajánlana, egy bőszeleset és egyet élesebb menetekre, de tudjuk, hogy többségében csak egy ilyen vitorlája van a hajóknak.
Akár versenyzés, akár túravitorlázás céljából szeretnénk Code0-t, választás előtt ugyan az a kérdés merül fel – mit szeretnénk pontosan csinálni, milyen funkcióra szeretnénk használni ezt a  vitorlánkat?
6.            A Code 0-t nagyon nehéz lehúzni – Ma már nem így van!
Igazság szerint a legelső Code 0-kat tényleg csak tapasztalt és gyakorlott vitorlázókból álló legénység tudta tisztán és biztonságosan leszedni. Manapság azonban a Code 0-k nagyrésze betekerhető, tehát még egy kezdő vitorlázó is át tudja cserélni a vitorlát egy fock-ra másodpercek alatt. Vannak olyan versenyzők, akik  inkább nem használnak betekerőt annak súlya miatt, de a hajótulajdonosok nagy része nem feltétlenül bánja azt a kevés extra „terhet” a hajó orrán, mert viszonzásul szinte észrevétlenül cserélhet vitorlákat, ami gyenge szélben nagy előny.
Betekerővel könnyen lehet fel és lehúzni, cserélni a vitorlát, de a betekerő a fordulás miatt is nagyon fontos. Ilyen nagy vitorlák esetében mint a Code 0, csak betekerő segítségével lehet fordulni, különben a vitorla elakad, ha elakad, akkor meg is sérülhet.
A Quantum Sails különböző árfekvésben komplett rendszereket kínál ügyfelinek, ahol a legmodernebb iQ TechnologyTM rendszerben gyártott vitorlákhoz, kiváló minőségű anti-torziós köteleket és az Emirates Team New Zealand által is használt Ubi Maior vereteket használják.
7.            A Code 0 nagyon drága – Mára már ez is megváltozott!
Az első, úgynevezett top-down furling system (a Code 0 betekerő rendszere) különleges, rendelésre és méretre készült anti-torziós kötelet használt. Ezért aztán egy jó minőségű, jól működő betekerő a hozzátartozó anti-torziós kötéllel együtt gyakran annyiba került, mint a vitorla maga. Amióta azonban egyre több cég készít ilyen vereteket és tulajdonképpen közepes hajónagyságig még az anti-torziós kötél is előre gyártható, ezek ára és a code 0 vitorlák ára is nagy mértékben csökkent.
8.            A Code 0 bármikor és bármire használható – Azért ez nem teljesen így van!
Annak ellenére, hogy ez a vitorla főleg gyenge szélben, de viszonylag széles spektrumban használható és a betekerő rendszernek köszönhetően könnyen kezelhető, azért mindenre nem jó. Egy Code 0 is tud igen rosszul teljesíteni, ha például kicsit erősebb szélben túl éles menetre próbálják használni.
Egy kis ráadás – Mire figyeljünk még?
Nem tesz jót a vitorlának, ha összetekerve fennhagyjuk huzamosabb ideig. A legtöbb Code 0-hoz használt anyagon ugyan van egy vékony UV sugárzástól is védő egy oldali taffeta réteg, de ennek elsődleges szerepe nem a védelem, így a nap sugárzásától ez is hamar sérülékennyé válik.
A versenyzésre használt Code 0-nál fontos tudni az optimális vitorlázási szögeket. A legjobb az, ha edzések alatt feljegyezzük, hogy milyen szélerősségnél és szögben érdemes használni a code 0-t, inkább már váltani génuára, vagy épp gennakerre-re.
Összegezve tehát, egy Code 0  sokkal univerzálisabban  használható, mint bármely más orrvitorla. Ha forgolódós, gyenge szélben versenyzünk vele – ami azért a Balatonon gyakran jellemző – sokat segíthet, főleg túraversenyeken lehet meghatározó az előny, amit egy ilyen vitorlával elérhetünk. Ezenkívül olcsóbb is, mint régen. Kell ennél több?
Kérdése van még? – A Quantum Sails szakemberei állnak rendelkezésére!
Fotók: Szántó Áron, Szekeres László, Antal Gábor, Kasai Tímea
← Előző poszt Következő poszt →
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
A Quantum tudástár további posztjai
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
Szezon kezdő tennivalók túrázóknak, versenyzőknek egyaránt!
Hivatalosan is itt a tavasz. Az első vitorlázás általában az egyik legjobb élménye egy szezonnak, de hogy tényleg minden rendben legyen, érdemes egy...
+36 70 427 0707
‭+36 20 584 4991
‭+36 30 833 1221‬
+36 70 427 07 12
8230 Balatonfüred, Zsigmond utca 12.
Más időpontokban egyéni egyeztetés alapján!
Adatvédelem | Rólunk | Kapcsolat
Copyright Quantum Sails Hungary – Made by webzy.hu
Ne maradj le legfrissebb híreinkről, akcióinkról!
Ez a weboldal a jobb felhasználói élmény érdekében sütiket (cookies) használ. A honlap további böngészésével Ön hozzájárul a sütik használatához.
A sütikről részletesebb tájékoztatást a beállításokban olvashat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
A feltétlenül szükséges sütiket mindig engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.